**ОБЯВЛЕНИЕ**

Община Върбица. в качеството ѝ на бенефициент по проект BG05SFPR002-2.003 -0074-C01 „Бъдеще за децата в община Върбица“, по процедура BG05SFPR002-2.003 „Бъдеще за децата“, финансирана по Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд плюс

**ОБЯВЯВА КОНКУРС ЗА ДЛЪЖНОСТТА:****„МЕДИАТОР“ – 1 лице на трудов договор при пълно работно време.** Срок за работа – 24 месеца.

**1. Минимални изкисвания за заемане на длъжността „Медиатор“:**

* да са физически лица;
* да притежават средно образование;
* да познават местните уязвими общности в община Върбица, техните културни особености, език, традиции и т.н.;
* професионален опит – не се изисква;
* да притежават компютърна грамотност.

***Ще се счита за предимство:***

* да имат практически опит в работа с деца с увреждания и техните семейства или в изпълнение на проекти в областта на социалните услуги за деца с увреждания, здравеопазването, образованието, предучилищната подготовка или социалното включване на деца с увреждания.

**2.Необходими документи:**

1. Заявление за кандидатстване по образец – Приложение 1;
2. Автобиография по образец – Приложение 2;
3. Декларация по чл. 107 от КТ – Приложение 3;
4. Декларация по образец – Приложение 4;
5. Декларация по образец – Приложение 5;
6. Документ за самоличност (за справка);
7. Копие на диплома за завършено образование;
8. Копие на трудова книжка, служебна книжка или друг документ удостоверяващ опита по изпълнение на подобни дейности (ако кандидатът е описал такъв в автобиографията си и това му носи предимство);
9. Копия от документи за допълнителна квалификация /удостоверения, сертификати за преминати обучения и др./при наличието на такива/.

**3.Описание на длъжността:**

1. Провеждане на работа на терен, включително и чрез посещения на домовете – идентифициране, установяване на първоначален контакт с представители на целевите групи, поддържане на връзки, информиране, ориентиране, посредничество;
2. При необходимост участие в посещения в родилните отделения и отделенията по микропедиатрия съвместно с други специалисти от услугата, във връзка със съвместната работа с медицинските екипи;
3. Участие в организирането и провеждането на мобилната работа в рамките на дейностите, в които участва;
4. Участие в оценката на потребностите на конкретните целеви групи – дефиниране на проблемите, конкретните нужди и оплаквания, рисково поведение;
5. Работа със семейството по отношение на мотивиране за включване на детето и родителите в услугaта под супервизия на социален работник;
6. Разпространение на обучителни и информационни материали сред целевите групи;
7. Съдействие за провеждане на информационни срещи за представяне на услугата и мотивиране за включване в услугите по проекта;
8. При необходимост подпомагане на груповата и индивидуалната работа на останалите специалисти в услугата;
9. Участие в екипни срещи за изготвяне, актуализация, оценка и планиране на: оценки на възможностите, оценки на потребностите, индивидуални планове, както и други документи, които се изготвят в процеса на работата;
10. Подпомагане на останалите специалисти в услугата при реализация на дейностите по отношение на връзката „специалист – семейство”;
11. Подпомагане на провеждането на анкети за проучване на психологическия микроклимат, интересите, потребностите и мотивацията на потребителите под ръководството на социалния работник.

**4. Начин на провеждане на конкурса:**

Конкурсът за заемане на длъжността ще се проведе на два етапа: подбор по документи и интервю.

Заявления за кандидатстване ще се приемат от **10.11.2023 г. до 24.11.2023 г. (вкл.)** в деловодствотона Общинска администрация гр.Върбица, ул. „Септемврийско въстание” №40

Обявата и образците на документи са публикувани и на интернет страницата на Община Върбица - <http://www.varbitsa.org/bg/economic_develobment/obshtinskasobstvenost>

Списък с допуснатите и недопуснатите кандидати до интервю ще бъде обявен на Информационното табло в сградата на Общинска администрация – до 5 работни дни след срока за прием на документите.

Информацията за деня и часа за провеждане на интервю с допуснатите до конкурса кандидати, както и всички съобщения с провеждане на конкурса ще бъдат обявени на Информационното табло в сградата на Общинска администрация.

За повече информация:

Хава Хасанова – ръководител на проекта,

гр.Върбица, ул. „Септемврийско въстание” №40, стая №204

телефон за връзка: 05391/21-31

**инж.Мердин Байрям**

**Кмет на община Върбица**